b'\n_START_ARTICLE_\nTrackball\n_START_PARAGRAPH_\nUn trackball, cuv\xc3\xa2nt englez pronun\xc8\x9bat /\xcb\x88tr\xc3\xa6k.b\xc9\x94:l/ (v. AFI), este un dispozitiv de indicare const\xc3\xa2nd \xc3\xaentr-o bil\xc4\x83 aflat\xc4\x83 \xc3\xaentr-un soclu care con\xc8\x9bine senzori ce detecteaz\xc4\x83 rota\xc8\x9bia bilei pe cele dou\xc4\x83 axe \xe2\x80\x94 asem\xc4\x83n\xc4\x83tor unui maus cu susul \xc3\xaen jos, cu bila la vedere. Pentru a mi\xc8\x99ca cursorul pe ecran utilizatorul \xc3\xaenv\xc3\xa2rte bila cu degetele sau cu palma m\xc3\xa2inii. Pentru o pozi\xc8\x9bionare mai facil\xc4\x83 a cursorului, la sta\xc8\x9biile de lucru CAD sunt de obicei folosite bile mai mari. \xc3\x8enainte de r\xc4\x83sp\xc3\xa2ndirea touchpad-ului, trackball-urile (mici) erau folosite \xc8\x99i pe calculatoarele portabile, \xc3\xaen jurul c\xc4\x83rora uneori nu exist\xc4\x83 loc suficient pentru folosirea unui maus._NEWLINE_Trackball-ul a fost inventat de Tom Cranston \xc8\x99i Fred Longstaff ca parte din sistemul "DATAR" al Marinei Regale Canadiene (Royal Canadian Navy ) \xc3\xaen 1952, cu unsprezece ani \xc3\xaenaintea invent\xc4\x83rii mausului. Primul trackball a folosit o bil\xc4\x83 de bowling canadian (cu cinci popice).'